Downloaded from YTS.MX
Official YIFY movies site: YTS.MX
No niin, Kevin, nyt lähtee.
Nämä ystävyydet ovat aitoja.
Olen onnekas, kun minulla on ne.
Poseeratkaa.
On valtavan hienoa, kun kaikki tulevat paikalle.
Et tiedä kuinka kaikki susta tykkää
Kuinka kaikki susta välittää
Kun kykysi sä peliin laitat
Muita alkaa kuumottaa
Sä nostat kuumeen
Vitseilläsi
Kuume, mikki kädessäs
Kuume Gardenissa
Läpi illan roihuaa
Sä nostat kuumeen
Kun väki nauraa
Kuume läpi elämän
Kuume sun hehkussasi
Niin ihana sen polte on
Niin ihana sen
Polte on
Hyvää kamaa, Robin.
Laitetaan lisää lämpöä.
Pannaanko bileet pystyyn?
Kamuni Nelly!
Ja nyt toivottakaa tervetulleeksi -
Mark Twain Prize for American Humor - palkinnon 25. saaja.
Oma kamuni Kevin Hart!
Kiitos.
Miten menee, muksu?
Hän teki jostain syystä elokuvan Pop-Tartsista.
Toivottakaa tervetulleeksi Jerry Seinfeld.
Kiitos.
Eräs tärkeimmistä asioista viihdealalla on palvelusten tekeminen.
Tämä, mitä nyt katsotte,
on minun palvelukseni Kevin Hartille.
Ei kovin iso palvelus.
Ei aivan mitätönkään.
En ollut tulossa tänne muuten.
Olin kotona mukavasti.
Nyt olen täällä.
Puku päällä.
Luuletteko, että olen Kevinille palveluksen velkaa?
Ehkä haluan, että Kevin jää minulle palveluksen velkaa.
En kerro teille.
En keksi, minkä palveluksen Kevin voisi tehdä minulle. Keksittekö te?
En halua Jumanjiin.
Jos katsotaan Kevin Hartin uraa,
se ei näytä kovin vaikealta saavutukselta.
Riittää, että on Kevin Hart.
Kaikki muu tapahtuu itsestään.
Miten hän sai niin täydellisen nimen? Onko se oikea nimi?
Uskomatonta. Mies ja nimi sopivat hullun hyvin yhteen.
Etunimi Kevin. Kaikki Kevinit ovat hyviä tyyppejä. Ja Hart.
Hän on maailman historian sympaattisin ihminen,
ja sukunimi on Hart.
Se on mieletöntä.
Jos hän päättäisi ottaa taiteilijanimen,
sen pitäisi olla Kevin Vastustamaton.
Tykkään itse hänestä kovasti.
Kaikista hänen töistään. Ne ovat hauskoja...
Kyllä.
On toimintaa, on kuntoilua.
Olkoon mitä on. Pääasia, että hän on siinä.
Se on parasta.
Kun näkee nimen Kevin Hart -
jossain jutussa, sen haluaa katsoa.
Joku kysyy: "Mitä katsot?"
"En tiedä. Siinä on Kevin Hart."
Toinen istuu viereen. "Minäkin haluan nähdä sen."
Näin Kevinin taannoin puhumassa salilliselle -
mielettömän rikkaita liikealan ihmisiä -
JP Morganin konferenssissa Miamissa.
He halusivat kuulla hänen puhuvan työstään.
He ovat jo miljardöörejä.
He halusivat silti kuulla, miten hitossa hän tekee sen.
Olin paikalla. Halusin kuulla.
Miten hitossa hän tekee sen?
En muista, mitä hän sanoi.
Hän on Kevin Hart. Se riittää.
Kevinillä oli upea tumma puku -
eikä sukkia.
Sellaisen tason ja vauhdin hän on nyt saavuttanut.
Sukat ovat kadonneet.
En tiedä, minne.
Ehkä hän puki sukat aamulla,
mutta hänellä oli niin kiire, etteivät ne pysyneet jaloissa.
Ne irtosivat vauhdissa.
En tiedä, mutta voi luoja.
Kuka ei tarvitse sukkia?
Minäpä kerron. Kevin Hart.
Voi olla, että koska hänellä on kaikki mahdollinen,
hän heittää pois tavarat, joita muut tarvitsevat,
näyttääkseen ylivoimaisuutensa siinäkin.
En tiedä.
Mutta on kivaa olla täällä -
tekemässä palvelus tälle hienolle miehelle.
Mitä muuta voisin tehdä Kevinille?
Mitä Kevin Hart ei ole vielä tehnyt?
Tämän illan saavutus on se,
että löysimme jotain, mitä Kevinillä ei vielä ole.
Mark Twain -palkinto. - Kyllä.
Se tässä illassa on jännittävää.
Tuntuu, että viimeistelemme -
tuhatosaisen Kevin Hart -palapelin.
Hän on laittanut siihen 999 palaa.
Tänä iltana laitamme viimeisen osan paikalleen.
Voimme sanoa viimeistelleemme Kevin Hartin.
Tuhannesta palasta syntyy tänä iltana upea henkilökuva.
Onneksi olkoon. - Kiitos. Olet mahtava, Jerry.
Olet mahtava. Kiitos.
Jerry Seinfeld. Vau.
Tämä menee yli.
Se, että sinä ja Jerry olette täällä, menee jo yli.
Jerry Seinfeld.
Se, että minä olen täällä, on ihme.
Näen sen niin, että kaikki ilmestyvät tukemaan toisiaan.
J. B. näyttää managerilta, joka kynii meitä.
Koomikot ovat oma lajinsa viihdealalla.
Olemme taiteilijoita mutta ihan tavallisia ihmisiä.
Tuemme toisiamme ystävinä.
Se on koomikon elämää.
Kun toiset tulevat paikalle, siihen on jokin syy.
Tämä on kova juttu. Comic Stripistä...
Kappas miestä. - ...tämän palkinnon saajaksi.
Heitä dollari.
Olimme viimeksi näin koolla hautajaisissa.
Kiva, että tällä kertaa kaikki ovat elossa.
Hautajaiset eivät ole minun juttuni.
Vaikka niissä voi joskus päästä -
harrastamaan pientä muhinointia.
Hänen takiaan en päästä vaimoani tyttöjen reissuille.
Tiffany Haddish.
Mitä voin sanoa Kevinistä, mitä internetissä ei ole jo sanottu?
Hän on loistava isä, lahjakas koomikko ja komea.
Se kaikki on totta mutta tylsää.
Te luulette tuntevanne Kevinin, koska seuraatte häntä IG:ssä -
tai tunnette hänet elokuvista.
Kukaan ei tunne Keviniä niin kuin minä.
Olen hänen komediasiskonsa.
Saan käytettyä kamaa hänen spesiaaleistaan.
Tämä rotsi.
Sain tämän Keviniltä käytettynä.
Laitoin olkatoppaukset. Vähän naisellisempaa ilmettä.
Minulla on teille kova paljastus.
Olen 99,9-prosenttisen varma,
että Kevin on oikeasti menninkäinen.
Tuo mies on menninkäinen. Uskokaa minua.
Hän on lystikäs, salaperäinen riiviö.
Siksi hän on menninkäinen.
Ei pituutensa takia, te helpon vitsin paskiaiset.
Kevin on maaginen. Hän tietää asioita, joita hänen ei pitäisi tietää.
Hän kertoo minulle juttuja yksityisistä suhteistani.
Yksityisasioita.
Kerran olin juuri alkanut deittailla erästä miestä.
Kukaan ei tiennyt siitä.
Kevin hyppäsi yhtäkkiä puskan takaa.
"Tämä kundi on kehno. Saat paremman."
Hän kopautti kantojaan ja kipitti pois Niket jaloissa.
Vannon, että niissä oli soljet. Hän sai jotenkin -
Jordanin laittamaan soljet Nikeihinsa.
Sitten hän avasi vegaaniravintolan.
En tiedä, miten hän sen teki.
En tosiaan tiedä.
Hän sai ruohon maistumaan kanalta.
Oletteko maistaneet? Se on maagista herkkua.
Pitää oikein...
Se on niin hyvää.
Kevin on myös ilkikurinen.
Hän kiusoitteli minua aina, kun olin nuori koomikko.
Hän tietää, kuinka vaikeaa on menestyä stand-upissa.
Kun hän lopulta alkoi tienata rahaa,
hän kirjaimellisesti esitteli rahojaan meille.
Hän piteli seteliä naamamme edessä.
Muistatko, kun teit minulle näin?
"Jos nappaat sen, saat omaksi.
Jos nappaat sen, saat omaksi."
Ensin dollarin seteli. Sitten 20 dollarin, sitten 50 dollarin.
Kerran hän veti esiin tonnin setelin.
Hän pudotti sen, ja minä...
Tiedättekö, miten suututti, kun hänellä oli tonnin seteli -
ja minä nukuin autossa?
Suututtaa vieläkin. Anteeksi.
Pitää unohtaa se.
Hänellä oli taskussaan rahaa kuin Wertherin toffeekarkkeja.
Te valkoiset tajuatte vitsin.
Aioin sanoa "kirkon tädin pastilleja", mutta tämä väki ei tajuaisi.
Uskon hänen olevan menninkäinen ennen kaikkea siksi,
että jos menninkäisen saa kiinni, se tuo onnea.
Ja Kevin,
olet tuonut elämääni silkkaa hyvää onnea.
Paitsi kolme viime vuotta. Missä olet ollut?
No niin.
Missä hitossa olet ollut? - No niin.
Tarvitsen apua.
Kun Kevin ryhtyi tuottajaksi, kerroin hänelle haluavani elokuvaan.
Kevin pestasi minut Night Schooliin.
Hän on aina kannustanut minua. - Kyllä.
Hän on kannustanut minua parempaan ja olemaan luovuttamatta.
Kevinin ansiosta uskoin itseeni -
ja seurasin omaa sateenkaartani.
Sen päässä oli kulta-aarre -
ja 40 tuntia yhdyskuntapalvelua.
Kuittaan tällä siitä kaksi tuntia.
Olet mahtava, Kevin. Ansaitset kaiken menestyksesi.
Todella, ja varsinkin tämän palkinnon.
Olet legendaarinen menninkäinen ja rakas minulle.
Samoin, Tiffany.
Samat sanat.
KEVIN TARINANKERTOJANA
Tässä taannoin -
jouduit onnettomuuden takia pyörätuoliin.
Niin.
Millainen onnettomuus se oli?
Moloni murtui.
En tiedä ketään yhtä avointa ihmistä kuin sinä.
Vuoropuhelu, kommunikaatio -
ja avoimuus ovat aluetta, jolla olen kehittynyt.
En kerro vitsejä vaan tarinoita.
Olen avoin kirja. Kerron tarinoita -
itsestäni ja kokemuksistani.
Se on rohkeaa. - Siinä käy joko hyvin tai huonosti.
Tämä on tosijuttu.
En puhu sontaa. Puhun täyttä totta.
Siinä kävi näin.
Lähdimme Meksikoon lentokoneella.
Kaverini tykkäävät ottaa maria mukaan lennolle.
Siitä vain. Ottakaa maria mukaan.
Se on lystiä aikansa.
Kunnes meksikolaiset koirat alkavat nuuskia laukkuja.
Älkää esittäkö tietämätöntä.
Arvatkaa, mitä teen.
Minä ratkaisen jutun. Niin minä teen.
Keith Robinson antoi neuvon. "Ole rehellinen."
Puhun lavalla elämästäni.
Äitini antoi kerran luvan kiroilla.
Olin tuhma koulussa, ja opettaja suuttui.
Hän nitoi lapun rintaani ja sanoi: "Äitisi pitää lukea tämä."
Menin kotiin. Äiti luki sen.
"Jos antaisitte pojallenne -
kotona huomiota, ehkä hän ei hölmöilisi koulussa."
Äiti luki lapun ja sanoi:
"Käske sen naisen pitää huoli omista asioistaan,
tai tulen sinne ja hakkaan sen paskaksi."
"Pitääkö minun sanoa tarkalleen niin,
vai jätänkö jotain pois?"
Haluan onnitella sinua.
Saat lähiaikoina Mark Twain -komediapalkinnon.
Kyllä. - Se on suuri kunnia.
Odotan sitä kovasti.
Itse asiassa sinutkin on kutsuttu, Jimmy.
Tarvitsen sinua.
Tulen kyllä. - Jep.
Mielelläni. Se on kunnia.
Tule. - Voin kertoa juttuja.
Olen tuntenut sinut kauan. - Ei puhumaan.
Tule vain paikalle.
Ja nyt saapuu, ei puhumaan, Jimmy Fallon.
Kaikille rakas pieni mies
Joka mahtuu kämmeneen
Suuret asiat, pienet pakkaukset
Tiedättehän sen
On kaikille rakas tämä kuuluisa Kevin
Vaikka mittaa on alle metrin
Hän on pomo joka tilanteen
Vaikka on takaa kuin seitsenkesäinen
Vitsiniekka pysäyttämätön
Joka leffansa hitti on
Kaikki myrskyt kestää hän
Suojanaan vain cocktail-varjo
Häntä täytyy kehua
Hän on kova tienaamaan
Pitkän päivän iltana
Hän koiran portaat sänkyyn kapuaa
Älä viitsi, Jimmy.
Hän on pramee tyyliltään
Nallen vaatteet asuinaan
Mitä helvettiä, Jimmy?
Hän on nöyrä ja maanläheinen
Vaikkei jalat yllä tuolilta lattiaan
Hän tuli iloksemme maailmaan
On minimaissi hänelle ateria
Hänet tänne tänään toi The Rock
Vauvan kantorepussa
Jumalauta, Jimmy.
Älä viitsi.
Niin lahjakas, ei mitään rajaa
Hän viihdyttää miljoonia
Meille suuri murhe ois
Jos kotka hänet pois kantais
No niin.
Nyt riittää, Jimmy.
Anna minun laulaa loppuun.
Kevin, olet hulvaton ja viisas
Meille aina niin rakas
Vaikka pieni oot, tietää jokainen
Että sulla on isoin penis
Ei, Jimmy!
Onneksi olkoon. Olet ansainnut sen.
Hänen nousunsa on ollut huimaa.
Palkintoja ja tunnustuksia yksi toisensa jälkeen.
Hän saavuttaa tasoja, joita viihdealalla ei ole ennen nähty.
Muistan, kun juttelimme uratoiveistamme.
Hän on saavuttanut ja ylittänyt toiveensa.
Ja nyt toivottakaa kanssani tervetulleeksi seuraava puhuja.
Hän on tehnyt yli miljardi dollaria elokuvillaan -
ja on tuttu monista suosikeistanne:
SNL, Vaihtokaupat,
Beverly Hillsin kyttä, Pähkähullu professori,
Prinssille morsian -
ja Oscar-ehdokkuuden tuonut Dreamgirls.
Tämä on täysi yllätys Kevinille.
Nostakaa perseenne penkistä.
Tässä tulee kaikkien aikojen mestari,
Eddie Murphy!
Ei.
Ei, lopettakaa.
Eddie Murphy ei tule katsomaan sinua rääpälettä.
Istukaa alas.
Pahoittelut.
Ähäkutti!
Tämä on henkilökohtaista. Anteeksi häiriö.
Kevin tuli viime viikolla The Masked Singeriin -
ja pilasi show'ni. Pilaan nyt omasi.
Kosto. Jos ette tienneet, hän on paras kamuni ja viholliseni.
Tätä jäynäsotaa on käyty monta vuotta.
Lähetin hänelle laaman syntymäpäivänä.
Hän vastasi laittamalla puhelinnumeroni -
mainostauluille ympäri maata.
"Jos haluat isällisiä neuvoja, soita bestikselleni Nick Cannonille."
Luurini pärisee vieläkin. - Se oli hyvä jäynä.
Tämä on šakki ja matti.
Tämä oli hulvaton temppu, vai mitä?
Minulle se palkinto pitäisi antaa, ei sinulle.
No kuitenkin, Eddie Murphy ei tule.
Hän on kuvauksissa Atlantassa ja lähettää terveisiä.
Hän tykkää sinusta kuten me kaikki.
Koska Eddie ei päässyt tulemaan,
kutsuimme toisen yhtä upean vieraan.
Toivotetaan hänet tervetulleeksi. Black Panther,
Black Panther 2: Wakanda Forever,
What's Love Got to Do with It? ja Haku päällä -elokuvien tähti -
Angela Bassett!
Uskoitko taas? Et edes tunne Angela Bassettia.
Haista paska.
Tein elokuvan hänen kanssaan. - Haista paska.
Vaikka olisit koko illan haku päällä, hän ei tule.
Anteeksi. Vielä kerran, sitten lähden.
Olen nyt tosissani.
Tiedätte, että hän on minulle todella rakas ihminen.
Aloitimme alalla yhdessä.
Esiinnyimme klubeilla, nälvimme toisiamme.
Freestyle-rappia ja vitsejä.
Kehitin pikku tv-sarjan -
nimeltä Wild 'N Out, jotta hän sai vuokrarahaa.
Se on... - Niin teit.
Meillä menee lujaa edelleen.
Olet minulle perheinesi tosi rakas.
Onnittelut. Olet todellinen komedian voimahahmo.
Mutta ei huolta. Laske vain se pieni perseesi.
Minulla on sinulle oikea yllätys.
Teidän ei tarvitse uskoa minun sanaani pikkumiehen kyvyistä.
Toivotetaan tervetulleeksi lavalle -
komedialegenda, joka ei esittelyä kaipaa.
Tämä veli on todellinen ikoni.
Hän rikkoo ennätyksiä komediaspesiaaleilla -
ja on kansainvälinen elokuvatähti.
Kaikkien rakastama.
Toivottakaa tervetulleeksi Chris Rock!
Ei, ihan totta. Hän on täällä.
En valehtele. Hyvä yleisö, legendaarinen Chris Rock!
Vau. Kiitos.
En ole nähnyt Nick Cannonia noin hauskana.
Olemme täällä Kevin Hartin vuoksi.
Täällä Mark Twain - palkintogaalassa, Kevin.
Hän on uskomattoman lahjakas. Katsokaa häntä, tuota hymyä.
Tuo on sitä kakkosvaimo-onnea.
Mikään ei voita kakkosvaimo-onnea.
"Meillä ei ole ollut vaikeuksia."
Kyllä. Kevin on tehnyt mahtavia elokuvia.
Oma suosikkini Kevinin elokuvista on The Upside.
Oletteko nähneet sen?
Kevin ja Bryan Cranston.
Kevin on hänen avustajansa.
Se on nähtävä. Kevin Hartin paras näyttelijäsuoritus.
Hänen pitää esittää, että hän on köyhempi kuin Bryan Cranston.
Uskomatonta. "Onpa teillä hieno talo, herra.
En ole ennen nähnyt Ferraria."
Mies on varsinainen Denzel.
Vakavasti puhuen.
Tapasin Kevinin Death at a Funeralin kuvauksissa.
Aivan. - Tapasin siellä Kevinin.
Olin nähnyt hänet...
Sinulla oli spesiaali Showtimella.
Siinä oli nuoria koomikoita ja Kevin.
Olimme muistaakseni lounastauolla.
Kevin tuli kysymään minulta neuvoa.
Olin nähnyt hänet. Annoin neuvoja. Outo juttu.
Hän on ainoa...
Kevin ja Aziz Ansari ovat ainoat, jotka ovat kuunnelleet minua.
Hän teki kirjaimellisesti niin kuin neuvoin.
Sanoin hänelle: "Olet tosi hauska.
Mutta ongelmasi on se, että kilpailet näiden muiden koomikoiden kanssa.
He eivät ole verrokkejasi. Olet parempi kuin kaikki muut.
Sinun pitää lähteä siitä piiristä ja kehittää oma äänesi."
Sanoin niin, vai mitä?
Tosijuttu.
Ja annas olla, 800 päivää myöhemmin -
Kevin Hart oli minua isompi tähti.
Hän vei minulta rooleja.
Hän pääsi The Rockin elokuvaan.
Minun sukunimeni on Rock.
Miten helvetissä rooli meni hänelle?
Nykyään kun nuoret koomikot kysyvät minulta neuvoa,
sanon vain: "Turpa tukkoon."
Rakastan Kevin Hartia.
On ilo olla täällä tänään.
Nauti uudesta vaimostasi ja lapsistasi, paskiainen.
Hyvää jatkoa kaikille. Kiitos.
KEVIN KOOMIKKONA
Aion olla tässä tovin.
Puhun kaikenlaista paskaa.
Osa jutuistani on ilkeitä.
Älkää välittäkö. Pingotus pois.
Viihtykää. Sitä varten te tulitte.
Isä ei käyttänyt alushousuja.
Kun isäni meni paikalleen, se näytti tältä. "Anteeksi."
Tänään opitte, miltä näyttää pitkä molo.
Rinta rottingille.
Oikeasti?
Minulla on upeita ystäviä.
Uskon, etten olisi tässä nyt -
ilman tukiryhmääni.
Ystävillä on ollut iso rooli menestyksessäni.
Vein heidät kesällä Japaniin.
Se oli uskomatonta. Olin aivan ällistynyt,
koska olin pisin ihminen puistossa.
Minua sanottiin Godzillaksi.
Neuvoin ihmisiä muka pätevänä juomaan maitoa -
ja syömään kasviksia.
Tämä on hetki. Kuuletteko?
Tämä on hetki.
Kun katsoo ympärilleen, hienointa on se,
että paikalla on kaikentaustaisia ja kaikenmaalaisia ihmisiä.
Jos voi nauraa yhdessä, voi elää yhdessä.
Jos voi elää yhdessä, voi rakastaa yhdessä.
Tein historiaa kotikaupungissani.
Olen ennätysten kirjoissa.
Hän on meille tuttu ja rakas.
Ja minun mielestäni hiton pelottava.
Chelsea Handler.
On kunnia olla täällä tänään -
kunnioittamassa koko maan rakastamaa komedian dynamoa.
Olen iloinen, että Kevin tuli elämääni.
En vain siksi, että hän on lahjakas ja avosydäminen,
vaan olin myös aina halunnut tietää, minkä näköinen -
50 Centin ja minun vauvani olisi.
No niin, Chelsea.
Älä viitsi.
Älä taas aloita.
Tapasin Kevinin ensimmäisessä talk show'ssani.
Sen nimi oli Chelsea Lately, ja minulle kävi heti selväksi,
että hänestä tulisi supertähti.
Etenkin, koska hän sanoi minulle, että hänestä tulisi supertähti.
Ihailin hänen rohkeuttaan,
ja olen ihaillut sitä siitä lähtien,
kuten myös hänen määrätietoisuuttaan -
ja jatkuvaa puurtamista, jonka ansiosta hän on tänään täällä,
missä talk show'n emäntä, jolle hän kertoi tulevansa supertähdeksi,
antaa hänelle tunnustusta pitkästä urasta.
Koska kaikki DC:ssä puhuvat rajakriisistä,
ajattelin puhua omasta rajakriisistäni, johon liittyy Kevin.
COVID-pandemian aikaan yritin päästä Kanadaan -
erittäin tärkeästä syystä.
Laskettelemaan. - Chelsea...
Kanada... Ole hiljaa.
Kanadassa oli silloin tiukat säännöt. Sinne oli lähes mahdoton päästä.
Sitten näin Instagramista,
että Kevin oli kuvaamassa elokuvaa Kanadassa.
Hän kulki edestakaisin Kanadan ja Yhdysvaltojen välillä.
Hän oli Valloissa kiitospäivän -
ja palasi seuraavana päivänä Kanadaan.
Silloin oli pakollinen kahden viikon karanteeni.
Nyt riittää.
Soitin Kevinille. "En tiedä, miten teet sen,
mutta auta minut rajan yli."
Kevin on loistotyyppi.
"Kyllä se onnistuu. Voit luottaa minuun.
Otan sinut elokuvaan töihin."
Sanoin: "Kiva. Kameran takana, edessä,
ihan sama. Voin vaikka ohjata."
Hän lupasi auttaa lomakkeidenkin kanssa.
Olin innoissani.
Hän sanoi: "Voit luottaa minuun, Chelsea. Voit luottaa minuun."
Silloin opin, että jos Keviniltä pyytää palvelusta,
voi luottaa siihen, että hän sanoo ne kolme sanaa.
"Voit luottaa minuun."
Eikä hänestä kuulu enää mitään sen jälkeen.
Tuo on naurettavaa.
Sellaiselle miehelle me olemme antamassa tunnustusta.
Hän on mies, joka riistää rikkaalta valkoiselta naiselta -
lasketteluloman maailmanlaajuisen pandemian aikana.
Olemme täällä kunnioittamassa Keviniä, joten pitänee kertoa mukavakin juttu.
Olin kuvaamassa dokumenttia Netflixille ja halusin Kevinin mukaan.
Otin yhteyttä tiimiin. Arvatkaa vastaus.
Ei mitään. Kukaan ei vastannut.
Päivää ennen kuvauksia -
tekstasin suoraan Kevinille ja kerroin,
ettei hänen tiiminsä vastannut.
Hän sanoi: "Chelsea, luota minuun."
Arvatkaa mitä. Sillä kertaa hän auttoi.
Hän tuli seuraavana aamuna pikku skootterillaan -
yksinään ilman ketään muuta.
Ja kuten aina, hän hoiti homman.
Näin on.
Tykkään nälviä häntä, kuten me kaikki,
mutta hän ilmestyy, kun on tarvis.
Siksi kaikki nämä lahjakkaat ihmiset ilmestyivät tänne tänään.
Ja myös siksi, että hän on suurisydäminen, hulvaton,
hauska ja ahkera pikku paskiainen.
Voit luottaa minuun, Kevin.
Onnittelut. - Olet mahtava, Chelsea.
Kiva nähdä.
Hyvää työtä.
Seuraavaksi mies, joka selvisi kahdesta halvauksesta tullakseen tänne.
Hullunhauska Keith Robinson.
No niin. Hitto.
Minulle varattiin neljä minuuttia.
Lavalle tuloon meni kolme ja puoli.
Kev, olet mahtava. Öitä.
Hiton Chris Rock.
Sanoo minua Strokey Robinsoniksi.
Tyyppi on kusipää.
Tapasin Kevin -
joskus vuonna -98 tai -99 Laff Housessa.
Tapasin kaksi tyyppiä.
Big Jay Oakersonin ja tuon pikku paskiaisen.
Kevin Hartin. Tiedättekö?
Päätin viedä heidät New Yorkiin vuosimallin -85 Buickillani.
Ne kusipäät yrittivät soittaa uutta musiikkia vanhassa autossani.
Jadakissiä, Jay-Z:tä, Fat Joeta.
Otin CD:n soittimesta ja viskasin sen ikkunasta.
Panin heidät kuuntelemaan Mahalia Jacksonia.
Katsoin peilistä. He olivat pöyristyneitä.
"Mitä vittua?"
Mutta myöhemmin Kev, se rääpäle,
teki nauhan. Neuvoin häntä lähettämään sen.
Hän sai managereilta tarjouksia.
Hän sai kaksi siinä vaiheessa.
Sanoin: "Älä tee sopimusta kenenkään kanssa.
Minä neuvon, kenen talliin kannattaa mennä."
Lopulta hän ehdotti Dave Beckyä.
Sanoin Keville: "Hän on oikea mies. Tee sopimus.
Sinun pitää antaa lemput niille kahdelle muulle managerille."
Kev soitti toiselle heistä ja sanoi: "Hei..."
Kev on hyvä lässyttämään paskaa.
Hän sanoi: "Kiitos kaikesta työstäsi.
Kaikki oli hyvin,
mutta menen nyt Dave Beckyn talliin."
Eka manageri sanoi: "Selvä. Siunausta ja hyvää jatkoa."
Sitten hän soitti toiselle.
Sama lässytys. "Olit oikein hyvä."
Nainen sanoi: "Mitä vittua sinä selität?"
Kev sanoi: "Menen Dave Beckyn talliin."
Nainen vastasi siihen: "Sinä musta kääpiöpaskiainen.
Kääpiöpaskiainen!
Monotan sinua perseeseen.
Varo, etten näe sinua." Voi hitto.
Kaksi viikkoa myöhemmin Kev soitti minulle -
ja sanoi muuttavansa Losiin.
"Mitä? Pelästyttikö se nainen niin pahasti?"
Kevin kanssa asiointi... Hän on minulle rakas, kuin perheenjäsen.
Muistan, kun halvaannuin.
Olin sairaalassa pandemian aikaan.
Yhtäkkiä minut vietiin COVID-karanteenikeskukseen.
Minut pantiin sinne.
"Sinut viedään COVID-osastolle."
"Voi paska."
Lapseni äiti soitti, ja käskin hänen soittaa Kevinille.
"Mitä?" "Soita Kevinille."
Sanoin: "Kev, minut pannaan COVID-osastolle."
Ja Kev alkoi... "Mitä? Ei helvetissä."
"Kyllä, minut pannaan sinne."
Hän sanoi: "Minäpä soitan puhelun."
Tuumasin: "Nyt alkaa tapahtua."
Hän lupasi soittaa minulle hetken päästä.
"Jumalauta, mahtavaa."
Kun hän lopetti puhelun, olin: "Hetkinen.
Kenelle hän aikoo soittaa?
Tohtori Faucilleko? Mitä vittua?"
Kun pääsin sieltä lopulta pois, sanoin:
"Sinä musta kääpiöpaskiainen."
Kyllä.
Voi luoja.
Olen muuten vieläkin vihainen.
Voi paska.
Keppini kaatui.
Tarvitsen apua.
Tarvitsen apua, jumalauta.
Kamu.
Sillä lailla. - Siinä.
Adam Blackstone. Aplodit.
Adam...
Adam, anna keppi hänelle.
Anteeksi. Tein väärin.
Kevin, olet minulle rakas. Tämä on hyvä juttu sinulle.
Olet tosi rakas. Tämä on todella hienoa.
Todella. Perheesi on siinä vierelläsi.
Poika, tytär, poika, tytär...
Älä hanki enempää lapsia.
No niin, kamu. Rauhaa. Pärjäilkää.
En voi uskoa, että täällä on kaksi Pootie Tangin näyttelijää.
Antakaa aplodit. Hullunhauska J. B. Smoove.
No niin.
Kevin Hart. Kappas vain.
Miten menee? - Loistavasti.
Ei yhtä hyvin kuin sinulla. Olet mahtava.
Kevin on vanha kaverini. Olen häntä hieman vanhempi.
Muistan, kun Kevin oli aina Laff Housessa Philadelphiassa.
Näin poikasen, jolla oli pienet nappisilmät.
"Jos joku ei tule -
hakemaan lapsensa pois klubilta... Täällä myydään alkoholia.
Kuka tuo alaikäisen komediaklubille?"
Poika ei ollutkaan alaikäinen.
Se oli Kevin.
Hän melkein asui klubilla. Istui aina takana,
teki muistiinpanoja, imi vaikutteita,
ahdisteli kaikkia, jotka suostuivat puhumaan hänelle.
Muistan, kun juttelimme komediasta -
ennen settiäni. Muistan myös,
että lähdettyäni klubilta kohti New Yorkia -
en ehtinyt Ben Franklinin sillan poikki -
ennen kuin hakulaite piippasi.
Etsin yleisöpuhelimen ja soitin vastaajaan -
kuullakseni operaattorilta viestin,
että Kevin oli lavalla varastamassa matskuani.
Äläs nyt. Se on... - En valehtele.
"Kiitos tiedosta, operaattori Jenny."
Siitä on niin kauan,
etten muista, mitä kaikkea Kevin lainasi.
Pointti on se, että hän lainasi vitsejä,
mutta vitsit yksinään eivät tee esitystä.
Koomikot ovat kuin kokit.
Jotkut tekevät gurmeeta, jotkut pikaruokaa.
Se on joka tapauksessa oma resepti.
Oikeiden ainesten tunnistaminen vie aikaa.
Kevinin piti selvittää omat aineksensa.
Olen nähnyt Kevinin kehittyvän pienestä pikaruokakokista,
joka kärventää ranskalaisia,
vielä pienemmäksi Michelin-tason kokiksi.
Olen nähnyt hänen etenevän pikkuklubien takahuoneista -
lavatähdeksi areenoille ympäri maailmaa.
Miten hän teki sen? Se oli yksinkertaista.
Olemalla vain oma itsensä.
Ja hivenen verran minua.
Ehkä hiven minua, mutta enimmäkseen oma itsensä.
Viime kiertueellaan Kevin kutsui vaimoni Shahidahin -
keikalleen Barclays Centeriin Brooklyniin, New Yorkiin.
Hän veti tietysti mielettömän setin.
Tuumasin: "Tulet kotikaupunkiini ja teet noin.
Siinä on kova kundi."
Menin keikan jälkeen takahuoneeseen.
Kevin tuli kiittämään minua keikalle tulosta.
Hän arvosti sitä, että tulin hänen keikalleen kotikaupungissani.
Hän alkoi itkeä. Se oli uskomatonta.
Kevinin tunteellista puolta ei tunneta.
Hän alkoi itkeä. Olisittepa nähneet ne kyyneleet.
Mies itki kaakaota. Tummia kyyneleitä.
En ole nähnyt vastaavaa.
Smoothien paksuisia kyyneleitä,
kuin silmistä olisi tullut Ovaltinea.
En tiedä, mikä hänellä oli.
Kevinin lyhyydestä vitsaillaan, ja syystäkin.
Mutta tosiasiassa Kevin on jättiläinen minikoossa.
Haluan kiittää sinua, kun annat minun -
purkaa sydäntäni.
Tiedät, millaista oli siihen aikaan. Yritimme menestyä.
Sitä tämä komedia-ala on.
Tiedäthän, että sanon kaiken rakkaudella.
Tiedät, minkä takia olen täällä.
Olet rakas minulle.
Onnittelut. Ansaitset tämän, veli.
Olet tosi rakas minulle.
Olen ylpeä matkastasi, koska olen seurannut sitä alusta asti.
Olet rakas minulle. Halataan.
Tule tähän.
Olet rakas minulle. - Onneksi olkoon.
KEVIN ELOKUVATÄHTENÄ
Oletko valmis tajuntasi räjäytykseen? - Olen todellakin.
Kaikki on mahdollista!
Luoja. Hän tekee sen jutun äänellään.
Kuunteletko koskaan, mitä paskaa suustasi lentää?
Puhu tavallisella äänelläsi. - Tämä on tavallinen ääneni.
Hei, Mike. Miten vanha äitisi on? - Mitä?
Ei siinä mielessä. Tai joo, siinä mielessä.
Miten vanha? Hän kysyi: "Haluatko syödä?" Kysyin, mitä.
Toimintatähtien ryhmächattini. Minä, Tom Cruise, Harrison Ford, Jet Li.
Juttelemme. - Sinulla on ehkä The Rockin numero.
Hyvä jos sitäkään.
Ensinnäkin kaikella kunnioituksella: paskat The Rockista.
Peräänny, hemmo.
Aavistan pahaa.
Siis annoit kanin paskoa hänen sänkyynsä,
koska... - Keskeytän sinut.
Ei kanin. Minun paskaani. - Oletko ylpeä siitä?
Pidätän sinut.
Rakastan sinua.
Mitä teet? - Suutelen sinua.
Suutelusta ei puhuttu.
Tarkistan alueen.
Olenko vielä musta?
Olet. - Okei.
Selvä homma. Kaikki on hyvin.
Ei mitään hätää.
Hän oli About Last Nightissa Kevinin kanssa,
ja mikä tärkeämpää, hän teki Shaftin minun kanssani.
Toivottakaa tervetulleeksi Regina Hall.
Kiitos.
Tiedättekö, olen todella pettynyt.
Tänä iltana juhlitaan Kevinin elämää ja uraa,
mutta olen kuullut paljon negatiivisia asioita.
Olen kuullut hänen heikosta kommunikaatiostaan -
ja isosta peniksestä. Ne ovat valheita.
Ei.
Kevin, ei.
Se ei käy minulle. En siedä valheita.
Kevin, katso minua. Olen työvaimosi ja tulin pelastamaan sinut.
Kiitos. - Olet rakas minulle.
Hoidan tämän. Siinä on siskovaimoni Eniko. Kaunis.
Me olemme Hartit. Tämä perhe tässä.
Tämä on Scary Movie 3.
Siitä kaikki alkoi. Olin 21.
Kuka olisi arvannut, että lukuharjoituksissa -
tapaisin tulevan työaviomieheni?
Kevinin ura lähti siitä kovaan nousuun.
Kukaan ei ennakoinut sitä, paitsi yksi.
En minä. En osannut ennakoida sitä.
Totta puhuen Soul Plane -elokuvan jälkeen,
jota kukaan ei varmaankaan ole nähnyt...
Vai mitä? Tuskin.
Tekään ette ole kuulleet siitä. Ei haittaa.
Moni on pyyhkinyt sen mielestään. Minä ainakin.
Ja pyyhin Kevinin numeron puhelimestani.
Mutta ei se mitään, koska Kevin on uurastanut vuosia -
ja noussut elokuvatähdeksi, jolla on yli 60 leffaa plakkarissa.
Olemme näytelleet yhdessä kahdeksassa.
Kiva.
Meillä on ollut monta lemmenkohtausta, osa Kevinin pyynnöstä.
Suurin osa Enikon pyynnöstä.
No niin.
Eniko sanoi minulle, ettei hän itse jaksanut.
Olen todennut ystävyytemme aikana,
että Kevin on pysynyt aina yhtä mukavana ja nöyränä.
Se on totta.
Kevin on myös uskomaton isä lapsilleen.
Hän on loistava perheenisä.
Kuulitteko? - Hän onnistuu...
Kyllä, teet kaiken.
Uhrauksesi, sinnikkyytesi, työmoraalisi.
Ne ovat vertaansa vailla, koska Kevin välittää.
Kevin todella välittää laadusta. Palkkasekin, ei projektin.
Siitä hän ei piittaa. Osa tuotoksista on surkeita.
Mutta tiedättekö mitä?
Tämä mies takoo paljon rahaa.
Ensitapaamisestamme on yli 20 vuotta.
Olemme tässä vaiheessa Kalifornian lain silmissä puolisoita.
Se tarkoittaa, että minulle kuuluu...
Katsokaa. Voi luoja. Se on laillistettu.
Minulle kuuluu puolet Hartin imperiumista.
Selvä.
Jos Kevin omistaa tai tienaa jotain, se on myös minun.
Työvaimona oleminen on iso vastuu.
Jokaisen menestyvän Kevin Hartin takana -
on siipeilevä Regina Hall-Hart.
Olen tosissani, Kevin.
Onnittelut tästä upeasta kunnianosoituksesta.
Olet minulle tosi rakas. - Samoin, G.
Kun katsoo paikalla olevia ihmisiä,
se, että pääsee näiden idolien seuraan,
jotka ovat olleet suurimpia esikuviani...
Kiva nähdä. - Samoin.
Se, että minut kutsuttiin, on aivan...
Hän on aina ollut mielestäni maailman hauskin mies.
On upeaa päästä antamaan hänelle kukat, jotka hän ansaitsee.
No niin.
Toivottakaa tervetulleeksi Lil Dicky.
Haluan kertoa ensitapaamisestani Kevin Hartin kanssa,
koska se kertoo paljon hänen luonteestaan.
Olen rap-artisti. Minut oli buukattu Las Vegasiin -
sellaisiin mauttomiin päiväsaikaan pidettäviin allasbileisiin.
Kevin päätti pitää siellä polttarinsa.
Hän kai viihtyy matalaotsaisten porukassa,
joka tykkää hänen leffoistaan.
Hän tykkää siitä vibasta.
En tiedä, miksi hän oli siellä. En ollut tavannut häntä.
Olin lavalla räppäämässä.
Fiilis päällä. Yhtäkkiä väki alkoi huutaa.
Luulin, että olin tehnyt jotain coolia.
Käännyin katsomaan. Ei.
Kevin Hart oli hypännyt lavalle mikrofoni kädessään.
Hän esiintyi kanssani show'n loppuun.
Vartuin Philadelphiassa ja ihailin häntä.
Oli unelmieni täyttymys,
kun hän ilmestyi yhtäkkiä lavalle kanssani.
Mahtava hetki elämässäni.
Vuosia myöhemmin -
analysoin sitä tapahtumaa.
Miten röyhkeä mies.
Hän ei ollut tavannut esiintyjää -
ja oletti, että kaikki haluavat hänet mukaan lavalle.
Se on aivan käsittämätön asenne.
En tiedä, miten hän pystyy siihen. Uskomatonta.
Hän oli oikeassa. Hän tuli lavalle,
kaikki sekosivat, ja loppu on historiaa.
Hän itse asiassa tuotti tv-ohjelmani.
Hän tienaa lisää -
ja on lypsänyt minua siitä asti.
Vakavasti puhuen vartuin oikeasti Philadelphiassa.
Niitä koomikoita ja esiintyjiä on vähän,
joiden ensinäkeminen jää mieleen.
Muistan, kun istuin kaverini Chris Claffeyn kellarissa.
Ilmestyit ruudulle ja olit niin dynaaminen.
Olet harvoja koomikoita,
jotka raivaavat tietä muille.
Olen itse todiste siitä.
Avasit ovia, vaikkei sinun olisi tarvinnut.
Vau. Olet mahtava.
Ajattelin, että tähän sopii se biisi, jonka aikana tulit lavalle,
eli "$ave Dat Money".
Mahtavaa! - Tämä on Kevinille.
Nouskaa seisomaan.
Nouskaa. Tämä ei ole metafora.
Tämä ei ole metafora. Nouskaa. - Kädet ylös.
Kädet ylös.
Tykkään sinusta. - Minä enemmän.
Ansaitset tämän. - Tykkään enemmän.
Tämän kaiken. - Tykkään sinusta enemmän.
Lil Dicky.
Hyvin vedetty, Adam.
Tervetuloa Kevin Hart ja Plastic Cup Boyz.
Plastic Cup Boyz. Meidän ryhmämme.
Jos olisimme kerho, se olisi kerhotalomme nimi.
En vedä show'ta yksin.
Kamuni, veljeni ovat aina mukana.
Kaveriporukka kertoo ihmisestä jotain.
Tuon sen heti. - Antakaa hänen olla.
Näemme toisiamme enemmän kuin perheitämme.
Se ei onnistu yksin. Tarvitaan tiimi.
Antakaa aplodit. Plastic Cup Boyz.
Miten kaikilla menee? Mitä kuuluu?
Olemme keikkailleet... Ette ehkä usko.
Olemme keikkailleet Kevinin kanssa 17 vuotta.
Sama juttu.
Moni ei tunne meitä, koska olemme mustia kuuluisia.
Jos tämä olisi BET, nyt olisi kova meno.
Jengi sekoaisi BET:llä.
Vitsit sikseen. Kevinille tärkeintä on isyys.
Näin on.
Varsinkin kiertueella. Silloin riittää FaceTime.
Jep.
Mitä? - Ei.
Kuten näette, olemme ryhmä.
Kevin on johtohahmo, tämän ryhmän Michael Jackson.
Kuten kaikissa ryhmissä, meilläkin on valittaja.
Hyvä yleisö, Jermaine Jackson jr.
Siinä.
Siinä hän on.
Olen kuulemma jengin Bobby Brown,
David Ruffin, joka haluaa soolouralle.
Mutta se kertoo sinun johtajuudestasi.
Jos johtaja ei innosta -
saamaan itsestään enemmän irti, onko hän johtaja?
Vai keskinkertaisuuksien mahdollistaja? Esimerkkeinä Joey ja Spank.
Näen suuruuden itsessäni, koska näen sinun suuruutesi.
Olet rakas, veli. - Samoin.
Tänä iltana on vitsailtu paljon Kevinistä.
On kuultu vitsejä lyhyydestä ja muusta.
Kevin arvostaa vitsejä enemmän kuin kukaan.
Koko Plastic Cup Boyzin puolesta.
Nostakaa mukinne.
Hyvä.
Miehelle, joka tekee maailman parasta tequilaa.
George Clooney.
Sydämellä -
Kevin Hartille.
Rakastamme sinua, ja olet todella ansainnut tämän.
Onnittelut, kamu. - Onnittelut, veli.
Kippis!
Kiitos.
KEVIN IHMISENÄ
Huumori on avannut kaikki ovet, joista olen päässyt sisään.
Ei tarvitse tehdä vain yhtä juttua.
Ihminen voi olla monessa hyvä.
Uusi päivä, uudet kuvaukset.
Valmiina. Olkaa hyvä.
Et huilaa. - En.
Miten menee? Mitä kuuluu?
Ei voi tietää, onko monessa asiassa hyvä,
ellei kokeile erilaisia asioita.
Korkein oikeus?
Ei voi sanoa... Ei voi eikä sanoa...
Hitto. Handlaan tämän.
Elämässä on hienoa oppiminen.
Tällä hetkellä elän ja opin vieläkin.
Onnittelut Grammy-ehdokkuudesta.
Se oli hienoa. - Kiitos.
Ihmisellä on yksi elämä.
Teillä on tilaisuus pitää huolta itsestänne -
ja elää täyttä elämää.
Haaveile, poika.
Koulutus.
Ei pidä pelätä olla oma itsensä.
Tästä tulee eeppistä.
Pitää synnyttää itseluottamusta muissa.
Hoidin osuuteni.
Olet äijä.
Itseluottamus ja usko.
Niillä haaveet toteutuvat.
Jos tämän esiintyjän puhe kestää pitkään,
se lasketaan taas Netflix-spesiaaliksi.
Toivottakaa tervetulleeksi Dave Chappelle.
Kiitos.
Kevin, tämä on outo juttu.
Tämä palkinto, kun olet vielä aktiivisessa palveluksessa.
Minun pitää kyllä sanoa jotain.
Kaikki sanovat, että ansaitset sen. Mitä pirua se tarkoittaa?
Luoja. Ansaitset sen tietysti.
Kevin Hart varttui Philadelphiassa ja koki köyhyyttä lapsena.
Jos selviytymisellä olisi maskotti, se olisi hän.
Hän näyttää sinnittelijältä.
Pikkumies Pohjois-Philadelphiasta.
Vahva mutta tuskin tappelija.
Selviytyy huumorilla.
Vitsailulla.
Jos tietäisitte hänet yhteisöstämme,
tietäisitte, miksi kaikki tulivat tänään paikalle.
Hän saa minut uskomaan, että kaikki on hyvin.
Hän on aina optimistinen.
Komedia on kova ala, ja koomikot ovat kauheita ihmisiä.
Sinä et koskaan.
Oli tilanne mikä hyvänsä,
luot hauskan, kevyen tunnelman, ja toimit itselleni muistutuksena -
aina sinut nähdessäni, miksi rakastan komediaa.
Et saa ansaitsemaasi kiitosta -
siitä, miten loistava koomikko olet.
Kevin, urasaavutuksesi -
ovat vain pintaraapaisu siitä, kuka sinä olet.
Et ansaitse pelkästään tätä palkintoa.
Ihmisten pitää ymmärtää, mitä olet antanut alalle.
Tiedätkö, paljonko olet myynyt lippuja konserttilavoilla?
Soitin ja kysyin. Minäkin tiedän.
Puoli miljardia.
Puoli miljardia ihmistä -
on nähnyt tämän miehen lavalla -
naurattamassa heitä.
Kevin on parhaita koomikoita, joita olen nähnyt.
Ja Kevin on parhaita ihmisiä, joita tunnen.
Hei, Jerry.
Tuot iloa ympäristöömme.
Ihmiset eivät tiedä, mitä kaikkea koomikot kokevat,
kuinka vaikeaa ja raskasta sitä kruunua on kantaa.
Mutta sinä teet sen nöyryydellä ja hyvyydellä.
Tiedän kaikkien auttamiesi koomikoiden tarinat.
Tiedän, että olet palannut Philadelphiaan auttamaan kotiseutuasi.
Ja tiedän, että sinulla on joskus kamala olo sisimmässäsi,
mutta en ole koskaan nähnyt tai aistinut sitä sinusta.
Minulle on kunnia tuntea kaltaisesi ihminen.
Olisitpa tullut, kun minä sain tämän palkinnon.
Ei. Äijällä oli muuta menoa.
Puhuin omasta puolestani, mutta se pätee -
moniin, kaikkiin kollegoihin, jotka ovat täällä tänään.
Elämän minä tahansa hetkenä -
voimakkain unelma voittaa.
Voi luoja, Kevin Hart,
sinä olet aikaansaava haaveilija.
Olet tosi rakas minulle.
Älä ikinä unohda, että sanoin niin, koska juttelemme vain podcasteissa.
Piruilen vain.
Jos kutsut veljeäsi, tulen juosten.
Ansaitset sen. Olet tehnyt töitä sen eteen.
Ja tämän eteen.
Sinun antisi tälle genrelle on silminnähtävä.
Olin ensi kertaa elämässäni areenakeikoilla Chris Rockin kanssa.
En olisi mennyt areenoille, ellet sinä olisi tehnyt sitä.
Kannustit minua isompiin haaveisiin, vaikka olet nuorempi. Nöyryyttävää.
Mutta myös innostavaa.
Toivon, että arvostat tätä hetkeä.
Kerron yhden jutun.
Kun lopetin Chappelle's Show'n, vaikeinta oli...
Tai ei vaikeinta, mutta vaikeaa oli -
nähdä, kun maailma jatkoi kulkuaan ilman minua.
Ajan myötä totuin siihen.
Ja kerran -
poikani tuli kotiin ja katsoi minua kuin mielipuolta.
Kysyin: "Miksi katsot noin?"
Hän sanoi: "Kevin Hart sanoi haastattelussa,
että olet kaikkien aikojen parhaita koomikoita."
"Niin varmaan." Mielessäni mietin: "Sanoiko?"
Päätin, että jos saan tilaisuuden tehdä sinulle kunniaa -
perheesi edessä, tulen juosten.
Tämä sunnuntai oli huono, koska olin menossa Jamaikalle.
Kevin, kannustat minua isompiin haaveisiin.
Innostat minua ja toimit muistutuksena, miksi rakastan elämäni rakkautta.
Tätä genreä. Sinulla on siihen mestarin ote.
Olet yksi alamme huipuista.
Sanon sydämeni pohjasta: kiitos.
Antakaa aplodit tuoreimmalle -
Mark Twain -palkinnon saajalle.
Kevin Hart.
No niin.
Toivottakaa tervetulleeksi Kennedy Centerin johtaja David Rubenstein.
Kuka haluaisi tulla lavalle Dave Chappellen jälkeen?
Se ei ole helppoa.
Jos Mark Twain olisi täällä, hän ei ehkä aivan ymmärtäisi -
tämän illan merkitystä.
Siksi, että hän olisi 214-vuotias.
Siinä iässä, jossa pyritään presidentiksi.
Ensimmäisen palkintogaalan aikaan -
Kevin Hart oli 19-vuotias.
Ehkä hän näki, kun Richard Pryor sai ensimmäisen palkinnon.
Ehkä hän oli komediaklubilla -
aloittamassa matkaa, joka toi hänet tänne tänä iltana.
Hän ei varmaankaan osannut silloin kuvitella päätyvänsä tänne.
Hän ansaitsee tämän monella tavalla.
Hänen yhteiskunnallinen vaikutuksensa on mittaamaton.
Kaikessa, mitä Kevin tekee,
televisiossa, elokuvissa, pikku klubeilla tai isoilla stadioneilla,
hän saa meidät nauramaan.
Minulle on suuri kunnia luovuttaa vuoden 2024 Mark Twain -palkinto -
amerikkalaisesta huumorista Kevin Hartille.
Ennen kuin sanon mitään muuta, minun pitää luetella -
kaikki ystäväni.
Haluan mainita teidät, Nelly, Robin Thicke,
Tiffany Haddish,
Chelsea Handler, Chris Rock, Jerry Seinfeld, Dave Chappelle,
Keith Robinson, Plastic Cup Boyz.
Heidät nähtiin lavalla.
Sanon tämän alkuun -
ennen kuin pidän varsinaisen puheeni,
koska menestys ei ole mitään ilman tuttuja ihmisiä,
jotka ymmärtävät, mitä on kokenut.
Puhun kohta siitä lisää.
Se, että he tulivat tänään tänne, on arvokas asia.
Arvostan sitä. - Unohdit minut, paskiainen.
Ja minut. - Muuten...
No niin. - Kevin.
Asia on muuten näin.
Minut. - Luuletko, että se oli vahinko?
Haista paska.
Onko selvä?
Luulin, että Eddie Murphy tuli oikeasti. Haista paska, Nick.
Jos luulet, etten leikkaa reaktiotani pois...
Ja kun sinä... Haista paska, Nick Cannon.
Ja J. B., sanoit kaikille, että varastin tyylisi.
Haista paska, J. B.
Tämä ilta on juhla. Jätin sen kaiken pois.
Ja teitte samalla tavalla kuin minä.
Teillä oli sama ilme kuin minulla.
Haistakaa kumpikin paskat.
Palataan aiheeseen.
Tämä on rakkauden ilta.
Mitään muuta kuin rakkautta ei siedetä.
Muu ei käy.
Vakavasti puhuen, vitsit sikseen.
Tukea ei voi ostaa. Sitä ei voi teeskennellä.
Tämä ilta ei ole hieno vain palkinnon takia,
vaan myös tuen takia.
Haluan sanoa ennen muuta...
Regina, voi helvetti.
On hienoa nähdä ihmiset, joiden vuoksi itse menisin paikalle.
Sillä on arvoa.
Haluan, että tunnette sen todella -
ja ymmärrätte, joten vitsit sikseen.
Kiitos, että tulitte tänne tänä mahtavana iltana,
joka ei olisi näin mahtava -
ilman aitoja ihmissuhteita ja energiaa.
Näen aitoja kavereita tuolla -
ja tuolla puolella.
Nyt kun se on sanottu,
kiitos, että tulitte. Keith.
Ihmiset eivät tiedä, mitä sinä merkitset minulle.
He eivät tiedä.
Editoimme tätä pirusti, jotta saamme sinut nopeammin lavalle.
Siitä tulee nopeampi. Se näyttää hyvältä.
Ja hitto, minä... Siinä on Keith.
Voit luottaa minuun, Chelsea.
Hoidan homman, Keith.
Järkkään sinut lavalle nopeammin.
Jumalalle kiitos.
Jumala saa minut ymmärtämään, kuinka tärkeä äitini oli.
Äiti sai minut ymmärtämään Jumalan tärkeyden.
Äitini oli määrä lähteä tiettynä hetkenä,
joten Jumalan piti olla se, johon tukeuduin.
Kiitos, Jumala, että teit äidistäni sellaisen ihmisen,
ja siitä, mitä äitini minuun istutti.
Haluan kiittää isääni.
Haluan kiittää myös isää.
En osoita isälleni usein rakkautta.
Äitini ja isäni eivät ole täällä.
Äiti sai minut ymmärtämään itseni arvon.
Sanoma oli, että olen hyvä lapsi,
mainio lapsi, ja voin tehdä, mitä haluan,
olla, mitä haluan. Uskoin sen.
Jotkut lapset eivät usko. Minä uskoin.
Se ajatus auttoi minua -
kehittymään ja tapaamaan ihmisiä, jotka olen tavannut.
En lähtenyt tälle alalle saadakseni palkintoja.
Ihastuin ajatukseen komediasta,
ja se ihastus sai minut sanomaan: "Voi luoja.
Rakastan jotain, jota voin tehdä loppuelämäni." Se on voitto.
Rakastuin asiaan, johon voin mukautua,
johon voin tarttua ja josta voin pitää kiinni.
Minusta tuli hyvä siinä.
Ja kehittyessäni -
keksin uusia tapoja tehostaa ja kehittää sitä.
Tämän illan katsojille: kyse ei ole palkinnosta -
vaan omasta ilosta.
Siitä, että saa iloa asiasta, jonka ymmärtää -
ja jolle omistautuu.
Minä omistauduin komedialle.
Päätin, että se on joko tämä tai ei mitään.
Panin kaikki munat tähän koriin.
Onnistui se tai ei, olen iloinen valinnastani.
Valinnastani syntyi paljon enemmän kuin osasin arvata.
Koska pystyin sanomaan: joko tämä tai ei mitään.
Olin valmis ottamaan sen riskin.
Neuvoni kaikille tämän katsojille on...
Jotkut paheksuvat riskinottoa.
Elämä ilman riskinottoa on outoa.
Silloin luulee tietävänsä. Ei sitä tiedä.
Ei voi tietää, mikä onnistuu.
Ei tiedä, mitä tulevaisuus tuo.
Vastauksia ei ole.
Joskus riskin ottamalla voi määrittää itsensä -
tai tulla parhaaksi versioksi itsestään.
Olen esimerkki riskinotosta hyvässä ja pahassa.
Olen voittanut ja hävinnyt.
Ei ole suurempaa voittoa -
kuin valinnan voitto.
Tein oikean valinnan.
Se oikea valinta vei minut oikeaan kotiin.
Perheeni, lasteni, perustani luo.
En voi tehdä työtäni ilman oikeaa perustaa.
Sanon vaimolleni: kiitos, että olet kärsivällinen -
ailahtelevuuteni ja valintojeni kanssa -
ja uskot, että teen lopulta oikein.
Lapsilleni kiitos ymmärryksestä, että isä on, mitä on.
Olen isänne.
Minua ei ole ilman teitä.
Minussa ei ole elämää -
Ilman teitä.
Hengitän vuoksenne. Elän vuoksenne.
Veljelleni.
Minulla ei ole sanoja veljelleni.
Ei ole sanoja niin hyvälle ihmiselle.
Hyvälle tukijalle.
Hyvälle sedälle.
Hyvälle selkärangalle.
Kun vanhemmat kaatuivat, sinä autoit.
Kun vanhemmat sairastuivat, autoit.
Kaikissa valinnoissani -
sinä teit valinnan olla tukenani.
Huolehdin veljestäni, koska hän huolehtii meistä.
Sukunimellämme on valtava merkitys -
sinun sitoumuksesi ansiosta.
Inhottaa käyttää tätä sanaa kongressinvalkoisen väen kuullen,
mutta nigga, olet paras.
Olet paras.
Ja lapsillani menee paremmin sinun ansiostasi.
Davelle, Chrisille, Jerrylle.
Olen komedian oppilas.
Kun huiput saapuvat paikalle tukemaan jollain tavalla,
tuntuu, että itsekin tekee hyvää kamaa.
Peruin muut menot.
Tuntuu, että itsekin tekee hyvää kamaa.
Vaikka palkinto merkitsee paljon enkä pidä sitä itsestäänselvyytenä,
se ei voita sitä tunnetta, kun katson tuonne.
"Vau. Jerry Seinfeld, Chris Rock ja Dave Chappelle -
tulivat paikalle minun vuokseni."
Ei ole mitään,
ei mitään sitä hienompaa.
En halua heittäytyä liian tunteelliseksi,
mutta tunteeni nousevat ajatuksesta:
"Minun ei pitäisi olla täällä."
Kun pääsee tänne -
ja toimii esimerkkinä muille,
se on haaveen täyttymys.
Haaveeni on totta eikä se jää tähän.
Haaveeni kasvaa tästä.
Minua itkettää, koska lapseni saavat nähdä tämän.
Tämä on upea ilta, ja arvostan tukeanne.
Tätä tunnetta ei voi sanoin kuvailla.
Te annoitte minun kokea sen tänään.
Näen nyt ensi kertaa tällä alalla -
ihailemieni ihmisten kokoontuvan minun vuokseni,
kun siihen tuli tilaisuus.
En tiedä, tuleeko toista tällaista tilaisuutta.
Tämä voi olla viimeinen.
Mutta jos on,
te teitte tästä vaikuttavan ja merkityksekkään.
Teitte sen minulle ja perheelleni.
Olen ikuisesti kiitollinen.
Otan tämän palkinnon vastaan -
ja ennen kaikkea sanon: rakastan teitä.
Kiitos kaikille upeasta illasta.
Rakastan teitä kaikkia. Kiitos.
Tekstitys: Suvi Niemelä